Йәһүә кешеләрҙе ҡасан майларға икәнен үҙе хәл итә (Рим. 8:28—30). Алла майланғандарҙы Ғайса Мәсихтең терелеүенән һуң һайлай башлаған. Күрәһең, беренсе быуатта бөтә мәсихселәр ҙә майланған булған. Артабанғы быуаттарҙа үҙен мәсихсе тип атаған күпселек кеше ысынында Мәсих артынан бармаған. Әммә шул осорҙа ла Йәһүә ысын мәсихсе булған кешеләрҙе изге рухы менән майлаған. Улар ҡый үләне араһында үҫкән бойҙай кеүек булған (Матф.13:24—30). Һуңғы йылдарҙа Йәһүә 144 000 һанына керәсәк мәсихселәрҙе һайлауын дауам итә. Шуға күрә, әгәр Алла ҡайһы бер майланғандарҙы был донъяның ахыры алдынан һайларға ҡарар иткән икән, беҙ уның зирәклеген шик аҫтына ҡуя алабыҙмы ни? Беҙ Ғайсаның бер ҡиссаһында тасуирланған ҡәнәғәтһеҙ эшселәр кеүек булырға теләмәйбеҙ. Улар хужаның барыһына ла, шул иҫәптән бер генә сәғәт эшләгән эшселәргә лә бер үк хаҡ түләгәненә зарланған (Матф. 20:8—15). w20.01 30 б., 14 абз.